Recollida de joguets solidària de la Falla Nàquera-Lauri Volpi
2025-07-24

La Falla Nàquera- Lauri Volpi, des de la seua delegació d’Obra Social ha posat en marxa tradicional campanya de recollida de joguets per als més necessitats dins de la seua campanya anual “dona-li color a la vida” i baix el lema “Ara més que mai-AMQM”.

La campanya de recollida s’inicia hui, dimarts 17 de desembre i els joguets es podran entregar en el Casal de la Falla, al carrer Lauri Volpi, 24. Els dies de recollida són, a més de hui, el 18, 19, 20 i 23 de desembre de 18.00 a 20.30 hores.

L’objectiu de la comissió és que “aquelles famílies que tenen menys recursos tinguen joguets en aquestes pròximes dates. Per això necessitem la col·laboració, tant de fallers com de la resta de la societat, portant-nos joguets nous, siga com siga el seu valor econòmic, o joguets usats que estiguen en bon estat”. Tots els joguets seran entregats a la Parròquia de la Nativitat de Burjassot perquè, des d’allí, siguen distribuïts.